วิกิพีเดีย:การเพิ่มรูปเพื่อให้สารานุกรมดีขึ้น

ไม่ว่าเราจะทำอะไรในชีวิตจริง, ในวิกิพีเดีย ผู้แก้ไขทุกคนสามารถเป็นผู้ทำภาพประกอบได้ !
ขอให้ตรงไปตรงมา หลายแง่มุมของการแก้ไขข้อความในบทความวิกิพีเดียอาจเป็นเรื่องที่ท้าทาย: การหาแหล่งข้อมูลที่น่าเชื่อถือ, ร่างข้อความใหม่ด้วยคำพูดของคุณเอง (ปราศจากการละเมิดลิขสิทธิ์), การจัดเตรียมการอ้างอิงในบรรทัด, เพิ่มข้อความลงในบทความ จากนั้นจึงมีส่วนร่วมในการอภิปรายกับเพื่อนที่ทำการแก้ไขว่าข้อความของคุณควรรวมอยู่หรือไม่ ในบางกรณี ผลลัพธ์สุดท้ายของการร่างและบันทึกย่อหน้าใหม่จะถูกนำออกพร้อมกับสรุปการแก้ไขสั้น ๆ
แม้ว่าการแก้ไขข้อความนั้นทำได้ยาก วิกิพีเดียต้องการให้ผู้แก้ไขพยายามในการร่างข้อความใหม่ และปรับปรุงข้อความที่มีอยู่ เพียงเศษเสี้ยวของ 5 ล้านบทความของวิกิพีเดียเป็นบทความคัดสรร หากสารานุกรมจะดีขึ้น เป็นสิ่งสำคัญที่ผู้แก้ไขต้องใช้เวลาในการเพิ่มข้อความหรือปรับปรุงข้อความในบทความที่มีอยู่ ซึ่งอยู่ในขั้นตอนการพัฒนาก่อนหน้า
แต่หากคุณต้องการวันพักผ่อนจากวิกิจากบางส่วนของความเครียดที่มาพร้อมกับการแก้ไขข้อความ โดยเฉพาะอย่างยิ่งเมื่อเสนอเพิ่มเติมที่สำคัญ มีกิจกรรมอื่นที่คุณสามารถทำได้ในวิกิพีเดียซึ่งเป็นประโยชน์ต่อสารานุกรม ที่คุ้มค่า และความเครียดต่ำ: นั่นคือการเพิ่มรูปภาพจากวิกิมีเดียคอมมอนส์
ผู้แก้ไขรุ่นปีมะโว้สามารถเป็นพยานว่าพวกเขามีความไม่เห็นด้วยมากมาย, การโต้วาที, การอภิปรายเกี่ยวกับการเพิ่มหรือการลบข้อความ แต่ผู้แก้ไขผู้มีประสบการณ์ที่ได้เพิ่มภาพที่เลือกไว้มาเป็นอย่างดีจากโครงการวิกิมีเดียคอมมอนส์มานานหลายปีจะไม่ค่อยได้รับการร้องเรียนในหน้าพูดคุยของพวกเขาแน่นอน พวกเขาอาจได้รับข้อความ "ขอบคุณ" สำหรับภาพที่ได้เลือกไว้อย่างดี
แน่นอนคุณไม่สามารถเพิ่มรูปภาพไปยังบทความคัดสรรได้เลย (เกี่ยวกับบทความเหล่านี้ ภาพจะได้รับการเลือกหลังจากการอภิปรายอย่างรอบคอบ) แต่หากคุณมุ่งเน้นการมีส่วนร่วมในภาพของคุณในบทความในขั้นตอนการพัฒนาก่อนหน้านี้, โดยเฉพาะบทความที่ไม่มีภาพ และคุณเลือกภาพที่แสดงให้เห็นถึงหัวข้อของบทความอย่างถูกต้อง ความช่วยเหลือของคุณก็มีแนวโน้มที่จะอยู่ในบทความ เมื่อคุณเพิ่มรูปภาพ คุณต้องปฏิบัติตามนโยบายการใช้รูปภาพของวิกิพีเดีย ข้อมูลเพิ่มเติมเกี่ยวกับการใช้ภาพสามารถดูได้ที่วิกิพีเดีย:ภาพ

**การเพิ่มรูปภาพลงในบทความ**
การเพิ่มรูปภาพลงในบทความทำได้ง่าย !- ค้นหารูปภาพที่คุณต้องการโดยการเรียกดูผ่านภาพในวิกิมีเดียคอมมอนส์ ที่นั่นมีช่องค้นหาเพื่อช่วยให้คุณพบภาพที่ต้องการ หากคำค้นหาของคุณไม่ได้ผลลัพธ์ตามต้องการ เลือกตัวแปร (เช่น หาก "การท้วงติง" ไม่ได้คืนรูปภาพจำนวนมาก ลอง "การแสดง")- เมื่อคุณพบภาพที่ถูกต้อง คลิกที่ภาพแล้วคัดลอกชื่อไฟล์รูปภาพ ซึ่งโดยปกติจะอยู่ในรูปแบบ ไฟล์:ชื่อของรูปถ่าย.jpg แล้ววางชื่อไฟล์รูปภาพลงในหน้าวิกิพีเดียตามคำแนะนำด้านล่าง โปรดทราบว่าชื่อไฟล์อาจแตกต่างกันเล็กน้อย อาจเขียนเป็น ภาพ:ชื่อของรูปถ่าย.gif โดยไม่คำนึงถึงถ้อยคำของชื่อไฟล์ คัดลอก สำหรับไฟล์รูปภาพ การเขียนอักษรตัวพิมพ์ใหญ่ในตอนท้ายของไฟล์ต้องถูกคัดลอกอย่างถูกต้อง: หากไฟล์ลงท้ายด้วยนามสกุลตัวอักษรพิมพ์ใหญ่อย่าง "ชื่อของรูปถ่าย.JPG" ภาพนี้จะใช้ได้กับส่วนต่อท้ายด้วยตัวพิมพ์ใหญ่ ".JPG" เท่านั้น หากชื่อไฟล์ที่คุณคัดลอกไม่มีคำนำหน้า "ไฟล์:" ให้เพิ่มคำนำหน้านี้ลงในชื่อไฟล์รูปภาพ หากเพียงแค่คุณใส่ด้วยโค้ด "ชื่อของรูปถ่าย.jpg" ภาพก็จะไม่แสดง (ยกเว้น: บางกล่องข้อมูลที่ปรารถนาให้ใส่ชื่อไฟล์โดยไม่ต้องใส่คำว่า ไฟล์/ภาพ ดังตัวอย่างเช่น หาก ไฟล์:ชื่อ.jpg ไม่แสดง ลองใช้โค้ดแค่ ชื่อ.jpg)- วิธีการจัดรูปแบบง่าย ๆ คือการพิมพ์ - ในลักษณะการจัดรูปแบบนี้ "ไฟล์:ชื่อของรูปถ่าย.jpg" คือชื่อของไฟล์ภาพที่คุณคัดลอกมาจากวิกิมีเดียคอมมอนส์ วางชื่อไฟล์ลงในส่วนที่ต้องการ โดยต้องมีเส้นแนวตั้งระหว่างแต่ละองค์ประกอบของไฟล์ภาพ ซึ่งมีลักษณะ "|" หากคอมพิวเตอร์ของคุณไม่มีคีย์สำหรับเส้นแนวตัั้งนี้ คุณสามารถคัดลอกและวางจากรายการวิกิมาร์กอัพของรหัสที่ด้านล่างของหน้าจอแก้ไข ส่วนโค้ด "Thumb" คือการกำหนดในการจัดรูปแบบภาพ (มีตัวเลือกอื่น ๆ แต่ "Thumb" จะแสดงผลได้ดีในส่วนแรก) สำหรับ "right" คือคำสั่งให้ใส่ภาพด้านขวา หากคุณป้อนคำสั่ง "left" ภาพจะอยู่ทางด้านซ้าย และหากคุณป้อน "center" ภาพจะอยู่ตรงกลาง ส่วน "200px" เป็นการกำหนดขนาดความใหญ่ของภาพ โดยทั่วไปขนาด 200px มักจะดูดี หากเห็นว่าภาพ 200px มีขนาดเล็กเกินไป ก็เพิ่มขนาดเป็น 220px หรือ 240px (หรือ 300px) แต่หากเห็นว่าภาพ 200px มีขนาดใหญ่เกินไป ก็ลดขนาดเป็น 180px หรือ 160px- "เขียนคำบรรยายภาพของคุณในส่วนนี้" เป็นส่วนที่คุณเขียนคำอธิบายภาพ กฎทั่วไปของวิกิพีเดียใช้กับคำบรรยายภาพ เช่นเดียวกับข้อความปกติ (เช่น แหล่งข้อมูลที่น่าเชื่อถือ, มุมมองที่เป็นกลาง, งดงานค้นคว้าต้นฉบับ ฯลฯ) สำหรับข้อมูลเพิ่มเติมเกี่ยวกับคำอธิบายภาพ ดูด้านล่าง- ภาพจะใช้ได้เฉพาะเมื่อคุณมีวงเล็บเหลี่ยมคู่ที่ส่วนเริ่มและส่วนท้ายของการเขียนโค้ดรูปภาพ ตามตัวหนาที่ระบุไว้ดังนี้: - คุณสามารถดูตัวอย่างวิธีการจัดรูปแบบง่าย ๆ นี้ในภาพของช่างภาพที่นำมาใช้ในการเขียนเรียงความนี้ หากคุณคลิก "แก้ไขต้นฉบับ" คุณสามารถดูการเขียนโค้ดที่จำเป็นเพื่อทำให้ภาพของช่างภาพและคำอธิบายภาพปรากฏบนหน้าเว็บ นั่นคือ: 

**เลือกภาพที่ถูกต้อง**
เมื่อคุณพบบทความในช่วงก่อนหน้าที่มีไม่กี่ภาพ ถึงเวลาแล้วที่จะหาภาพที่ดี คุณมีตัวเลือกมากมาย สมมติว่าบทความเกี่ยวกับ "เกมกรีฑาแอฟริกัน" วิกิคอมมอนส์มีหลายภาพที่พร้อมใช้งาน รวมทั้งรูปถ่ายของนักกีฬา, เจ้าหน้าที่, พิธีเปิดและปิด, พิธีมอบเหรียญรางวัล และสิ่งอำนวยความสะดวกสำหรับนักกีฬาที่สร้างขึ้นสำหรับการแข่งขัน ข้อควรพิจารณาในการเลือกภาพ คือ การพยายามให้ความครอบคลุมที่เป็นธรรมแก่องค์ประกอบต่าง ๆ ที่กล่าวถึงในบทความ ตัวอย่างเช่น หากการแข่งประกอบด้วยกีฬาสามประเภทและคุณเลือกรูปนักกีฬาสามรูป คุณอาจต้องการมีภาพหนึ่งภาพประกอบที่แสดงถึงกีฬาแต่ละประเภท
รวมทั้งการใส่ภาพ หลักเกณฑ์ของวิกิพีเดียในคู่มือรูปแบบเกี่ยวกับภาพกล่าวว่าผู้แก้ไขควรเลือกภาพถ่ายที่แสดงถึงบุคคลที่มีอายุ, เพศ และเชื้อชาติต่าง ๆ
โดยรวมแล้ว พยายามปรับความสมดุลของภาพถ่ายในแง่มุมต่าง ๆ ของอีเวนต์ หากรูปถ่ายทั้งหมดเป็นสิ่งอำนวยความสะดวกสำหรับนักกีฬาที่สร้างขึ้นสำหรับการแข่ง จะไม่เพียงพอสำหรับอีเวนต์ ในทางกลับกัน หากมีการใช้รูปถ่ายของนักกีฬาเท่านั้น ผู้อ่านจะไม่ได้รับความรู้สึกของบรรยากาศที่จัดและสิ่งอำนวยความสะดวกพิเศษที่สร้างขึ้นสำหรับการแข่ง
รูปภาพทั้งหมดที่คุณเลือก ภาพสำหรับส่วนนำ (แนะนำ) เป็นเนื้อหาที่สำคัญที่สุด ผู้อ่านหลายคนจะอ่านบทความหลักเท่านั้น หากพวกเขาตัดสินใจที่จะอ่านบทความ ซึ่งเป็นเพราะบทนำจุดประกายความสนใจของพวกเขา ส่วนข้อความ แน่นอนว่ามีบทบาทสำคัญในการดึงดูดความสนใจของผู้อ่านในบทนำ แต่ภาพนำยังมีบทบาทสำคัญ อย่าเลือกภาพของนักกีฬาที่รออยู่บนเส้นสตาร์ท แต่เลือกภาพการกระทำที่น่าทึ่งของนักวิ่งตอนผ่านเส้นชัยที่จะจับใจต่อผู้อ่าน !
เมื่อคุณเลือกรูปภาพสำหรับบทความแล้ว เมื่อผู้แก้ไขคนอื่นเห็นรูปถ่าย นี่อาจแจ้งให้เธอหรือเขาคิดว่า "นั่นคือภาพที่ดี แต่ฉันได้เห็นภาพหนึ่งที่ดีกว่าที่สอดคล้องต่อบทความ" การเปลี่ยนแปลงประเภทนี้เป็นส่วนหนึ่งของกระบวนการวิกิพีเดียตามปกติ หากคุณคิดว่าภาพใหม่ไม่เหมาะสม คุณสามารถพูดคุยเรื่องนี้ได้ในหน้าอภิปรายของบทความ ตราบเท่าที่การอภิปรายของคุณเป็นแบบประพฤติเยี่ยงอารยชน คุณอาจจะสามารถประนีประนอมได้ (เช่น เก็บรูปภาพใหม่และย้ายที่ตั้งเดิมไปยังตำแหน่งอื่นในบทความ)

**แนวคิดเชิงนามธรรม**
สำหรับบางหัวข้อ การเลือกภาพที่ถูกต้องเป็นเรื่องง่าย สำหรับนมปั่น เลือกภาพของนมวัวรสช็อกโกแลตที่ทำให้เป็นฟองกับวิปครีมด้านบน สำหรับเครื่องปิ้งขนมปัง คุณสามารถเลือกจากเครื่องใช้ไฟฟ้าโครเมียมที่มีอยู่เป็นจำนวนมาก แต่คุณสามารถอธิบายแนวความคิดเชิงนามธรรม เช่น สิ่งที่ว่างเปล่าหรือสิ่งไม่มีความหมายกับรูปถ่ายได้หรือไม่ ? ใช่ มันอาจจะเป็นไปได้ การค้นหาภาพสำหรับแนวคิดแบบนามธรรมอาจต้องใช้การค้นหาในวิกิมีเดียคอมมอนส์มากขึ้น หากคุณต้องการภาพของคนเศร้าจากการแพ้การวิ่งแข่งเพื่อแสดงตัวอย่างของเรียงความวิกิพีเดียเกี่ยวกับความพ่ายแพ้ คุณอาจไม่สามารถค้นหาได้โดยการค้นหาคำหลักเช่น "พ่ายแพ้" หรือ "สูญเสีย" คุณอาจต้องเข้าสู่ภาพถ่ายการวิ่งแข่งนับร้อย ๆ ครั้งจนกว่าคุณจะพบรูปที่คุณต้องการ

**ประเภทของภาพ**
หากคุณเรียกดูผ่านวิกิมีเดียคอมมอนส์ คุณจะเห็นว่ามันคือส่วนผสมของรูปถ่ายของคน, วัตถุ และภูมิทัศน์ที่แตกต่างกัน เหล่านี้มีตั้งแต่ภาพถ่ายขาวดำแบบซีเปียแบบโบราณตั้งแต่ศตวรรษที่ 19 จนถึงภาพถ่ายสีปัจจุบันของสิ่งของที่ทันสมัยและภูมิทัศน์ของเมือง บางส่วนของวัตถุที่ถ่ายภาพรวมถึงผลงานศิลปะเช่นภาพวาดและประติมากรรม เมื่อคุณกำลังมองหาภาพเพื่อแสดงแนวคิดแบบนามธรรม เช่น ความโกรธหรือความเศร้า ก็อาจมีภาพวาดหรือประติมากรรมของแนวคิดเหล่านี้ซึ่งจะใช้เป็นภาพประกอบที่ดี ภาพรวมทั้งตาราง, กราฟ, ภาพที่สร้างโดยคอมพิวเตอร์, โน้ตดนตรี และภาพหน้าจอวิดีโอบางส่วน เมื่อใช้ภาพของตารางหรือกราฟ กฎเกี่ยวกับแหล่งข้อมูลที่น่าเชื่อถือ (WP:RS) ใช้กับภาพในลักษณะเดียวกับที่ใช้กับข้อความ คุณจะต้องระบุการอ้างอิงสำหรับตารางหรือกราฟ

**การเพิ่มคำอธิบายภาพ**
มุมมองแบบกว้าง ๆ แต่ไม่ถูกต้อง คือ คำอธิบายภาพเป็นส่วนหนึ่งของเขตปลอดกฎของวิกิพีเดียซึ่งผู้แก้ไขสามารถแสดงความคิดเห็นที่พวกเขาต้องการได้ อย่าเลย ! กฎมาตรฐานของวิกิพีเดียทั้งหมด เช่น มุมมองที่เป็นกลาง และงดงานค้นคว้าต้นฉบับใช้กับข้อความในคำอธิบายภาพ เช่นเดียวกับข้อความในบทความ ภาพที่แสดงถึงบุคคลในอดีตไม่ควรมีคำอธิบายภาพที่มีความคิดเห็นว่าเธอเป็นผู้ครองอำนาจที่ยอดเยี่ยมที่สุด (หรือโหดร้ายที่สุด) ในประวัติศาสตร์ ภาพเหตุการณ์ในอดีตที่เกิดขึ้นในช่วงสงครามไม่ควรมีคำบรรยายด้วยทฤษฎีต้นฉบับของผู้แก้ไขว่าทำไมฝ่าย "X" จึงเป็นฝ่ายแพ้การต่อสู้ดังกล่าว
หากคุณกำลังแสดงหัวข้อที่ละเอียดอ่อนหรือมีการโต้เถียง ที่ดีที่สุดคือเขียนคำอธิบายภาพให้เรียบง่ายและเป็นข้อเท็จจริงที่สุดเท่าที่จะเป็นไปได้ สำหรับภาพทางการเมืองที่ถกเถียงกัน คุณอาจใช้แค่คำอธิบายภาพ "จอห์น สมิธ ในปี ค.ศ. 1925" โดยไม่มีการอ้างอิงถึงการโต้เถียงหรือข้อพิพาทใด ๆ ในชีวประวัติของเขา สำหรับภาพของกรณีพิพาทเรื่องอาณาเขต คุณอาจต้องการเพียงอธิบายสิ่งที่อยู่ในภาพ โดยไม่ได้กล่าวถึงชื่อใด ๆ ที่มีการโต้แย้งในพื้นที่นั้น เช่น "ภาคเกษตรกรรม (ภาพในปี ค.ศ. 2009)"

**การเพิ่มรูปภาพลงในบทความ**
เพื่อเพิ่มสัมผัสเบา ๆ ให้กับวันที่ยาวนานของการแก้ไข งานที่น่าสนใจโดยเฉพาะคือการเพิ่มรูปภาพลงในบทความของวิกิพีเดีย (WP:Essays) กฎสำหรับการเพิ่มรูปภาพลงในหน้าบทความในเนมสเปซวิกิพีเดียค่อนข้างผ่อนคลายมากขึ้น และมีบทความมากมายที่ตลก, การแดกดัน หรือภาพเสียดสีประกอบ ตัวอย่างเช่น บทความวิกิพีเดีย:ไม่มีกำหนดเวลา มีภาพของเต่าที่กำลังเดินผ่านหญ้า
หมวดหมู่:เรียงความในวิกิพีเดีย
หมวดหมู่:ภาพในวิกิพีเดีย
หมวดหมู่:วิธีใช้ภาพวิกิพีเดีย